בית תאילנדי

בית תאילנדי היא מסעדה תל אביבית המתמחה במטבח התאילנדי.

אודות המסעדה
המסעדה נפתחה ב-1996 ברחוב בוגרשוב פינת בן-יהודה. במקום מגישים מאכלים בסגנון דרום תאילנד, שמתאפיינים בבישול בחלב קוקוס ומגוון מחיות, מאכלים בסגנון מחוז איסאן בצפון-מזרח תאילנד ומאכלי רחוב תאילנדים. למסעדה גן ירקות בו מגדלים ירקות תאילנדיים לצרכיה, כגון: קפאו – בזיל תאי, מקואה פראו – חציל תאי, פאקנה (Chinese Broccoli) ופאק בונג (Morning Glory).

בעלי המסעדה הם הישראלי יריב מלילי ואשתו התאילנדית, לק סונן. מלילי הכיר את סונן בעת שעבד כדייג בתאילנד. הם הכירו כאשר מלילי טייל ברחוב, והתאהב בסונן שעבדה עם אביה באחד מדוכני האוכל במדינה. לאחר חתונתם, שב מלילי ביחד עם סונן לישראל, והשניים פתחו את המסעדה.

ב-2017 בית תאילנדי פתחה סניף, בר-מסעדה בתל אביב בשם "קאב קאם".

בית תאילנדי מתעתדת לפתוח סניף זהה לזה שבתל אביב בשנת 2026.

דירוג המסעדה

המסעדה זכתה לשבחים מצד כלי תקשורת ומביני עניין בישראל. מדריך Time Out תל אביב בחר בשנת 2007 את המסעדה כאחת מעשר המסעדות הטובות בתל אביב ובשנת 2014 בחר מדריך זה את המסעדה כמסעדה האסייתית הטובה ביותר בארץ

כתב העת "על השולחן" בחר ב"בית תאילנדי" כאחת משש המסעדות האסייתיות הטובות בתל אביב ומעריב nrg בחר בשנת 2011 ב"בית תאילנדי" כאחת מעשר מסעדות היוקרה הטובות בישראל. עיתון "הארץ" הגדיר את "בית תאילנדי" בשנת 2015, כאחת משבע המסעדות האסייתיות המומלצות בארץ.

בספר "מומלץ מפה" בשנת 2011 קיבלה "בית תאילנדי", ביחד עם עוד שתי מסעדות, דירוג 9.3 מתוך 10. רק 11 מסעדות בישראל קיבלו ציון גבוה ממנה.

בסקר שערך ב-2014 במגזין mako בקרב השפים הטובים בישראל, נבחרה בית תאילנדי כמסעדה השנייה בטיבה בישראל.

בשני משאלים שערך אתר מאקו בקרב 100 מבכיר השפים, מבקרי המסעדות ואנשי הקולינריה בישראל באפריל 2014 ובפברואר 2016, נבחרה המסעדה במקום שני ברשימת המסעדות הטובות בישראל וב-2017 נבחרה למקום הראשון וגם ב-2022 נבחרה למקום הראשון. וב-2024 נבחרה למקום ה-11.

ב-2017 בחר בה המגזין פורבס ישראל כאחת מעשר המסעדות הטובות בישראל.

ב-2019 בחר בה אתר zap rest כאחד מ-10 המוסדות הקולינריים התל אביביים שחייבות וחייבים לאכול בהם לפחות פעם אחת.

ב-2019 בחר בה Time Out תל אביב למסעדה האהובה בישראל.

ב-2019 במשאל בין שפים שערך מגזין טיים אאוט נבחרה לאהובה ביותר.

ב-2020 קבע הג'רוזלם פוסט כי המסעדה מגישה את האוכל התאי האותנטי והטעים ביותר בישראל.

ב-2021 הייתה אחת מ-11 המסעדות הפופולריות בישראל לפי מדד אתר הזמנת המקומות ontopo וכך גם בשנת 2025.

ב-2022 זכתה לציון לשבח מאתר 50 המסעדות הטובות בעולם.

בשנת 2024, בכנס המסעדנות, זכו בעלי המסעדה, יריב ולק מלילי בפרס בקטגוריית "מוסד קולינרי".

ב-2024 קבע אתר Time Out תל אביב כי היא המסעדה הכי אהובה בתל אביב.

ב-2025 בחר בה "כתב העת את" כאחת מ-25 מסעדות השף היוקרתיות בתל אביב ששוות כל שקל.

ב-2025 אתר N12 כלל אותה ברשימת חמש המסעדות הפופולריות בישראל וטיים אאוט תל אביב בחר בה כאחת ממסעדות הפיין דיינינג המומלצות בתל אביב.

ב-2025 קבע ישראל היום כי היא מגישה את הארוחה העסקית הכי טובה בישראל.

לפי אתר Frommer's  זוהי המסעדה האסיאתית הטובה בישראל ולפי אתר TripAdvisor היא המסעדה התאית הטובה בישראל.

לקריאה נוספת
 נתן דונביץ', מקיוסק גזוז עד מסעדת שף - מאה שנות אוכל בתל אביב, הוצאת אחוזת בית, 2012; עמ' 335-334.
חיליק גורפינקל, "מסע קולינרי", הוצאת מפה, 2009, עמ' 128

קישורים חיצוניים













 גיל אקרמן, ביקורת: דירה להשכיר, באתר טיים אאוט תל אביב, 18 בדצמבר 2013

 מאגר המתכונים של בית תאילנדי באתר לבשל כמו שף



הערות שוליים

קטגוריה:תל אביב-יפו: בתי קפה ומסעדות
קטגוריה:רחוב בן-יהודה (תל אביב)